Document ID: 32005D0431

NÕUKOGU JA KOMISJONI OTSUS,
25. aprill 2005,
Euroopa lepingu assotsiatsiooni loomiseks ühelt poolt Euroopa ühenduste ja nende liikmesriikide ja teiselt poolt Rumeenia vahel lisaprotokolli sõlmimise kohta, et võtta arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga
(2005/431/EÜ, Euratom)
EUROOPA LIIDU NÕUKOGU,
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut, eriti selle artiklit 310 koostoimes artikli 300 lõike 2 esimese lõigu teise lausega ja artikli 300 lõike 3 teise lõiguga,
võttes arvesse Euroopa Aatomienergiaühenduse asutamislepingut,
võttes arvesse Tšehhi Vabariigi, Eesti Vabariigi, Küprose Vabariigi,, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi (edaspidi “uued liikmesriigid”) Euroopa Liiduga ühinemise lepingut ja eriti selle artikli 6 lõiget 2,
võttes arvesse komisjoni ettepanekuid,
võttes arvesse Euroopa Parlamendi nõusolekut (1)
ning arvestades järgmist:
(1)
Euroopa leping assotsiatsiooni loomiseks ühelt poolt Euroopa ühenduste ja nende liikmesriikide ja teiselt poolt Rumeenia vahel (edaspidi “Euroopa leping”) (2) allkirjastati Brüsselis 1. veebruaril 1993. aastal ja jõustus 1. veebruaril 1995. aastal.
(2)
Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi Euroopa Liiduga ühinemise leping (edaspidi “ühinemisleping”) allkirjastati Ateenas 16. aprillil 2003. aastal ja jõustus 1. mail 2004. aastal.
(3)
Kümne uue liikmesriigi Euroopa Liiduga ühinemise arvessevõtmiseks tuleb lisada Euroopa lepingule lisaprotokoll.
(4)
Euroopa lepingu artikli 28 lõike 2 kohaselt ette nähtud konsultatsioonid ühenduse ja Rumeenia vastastikuste huvide arvessevõtmise tagamiseks selle lisaprotokolli küsimustes on aset leidnud.
(5)
Käesoleva otsuse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. (3)
(6)
Seetõttu tuleks lisaprotokoll heaks kiita,
ON TEINUD JÄRGMISE OTSUSE:
Artikkel 1
Käesolevaga kiidetakse heaks lisaprotokoll Euroopa lepingule assotsiatsiooni loomiseks ühelt poolt Euroopa Ühenduste ja nende liikmesriikide ja teiselt poolt Rumeenia vahel, et võtta arvesse Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemist Euroopa Liiduga.
Lisaprotokolli tekst on käesolevale otsusele lisatud.
Artikkel 2
Komisjon võtab artikli 4 lõikes 2 viidatud menetluse kohaselt vastu üksikasjalikud eeskirjad lisaprotokolli elluviimiseks.
Artikkel 3
1. Komisjon võib I lisas olevate tariifikvootidega seotud järjekorranumbreid artikli 4 lõikes 2 viidatud menetluse kohaselt muuta. Tariifikvoote, mille järjekorranumbrid on suuremad kui 09.5100, haldab komisjon vastavalt komisjoni 2. juuli 1993. aasta määruse (EMÜ) nr 2454/93 (4), millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik artiklitele 308a, 308b ja 308c.
2. Tariifikvootide alla kuuluvate ja 1. juulist 2004. aastal vabasse ringlusse suunatavate ning nõukogu otsusega nr 2003/18/EÜ (5) heaks kiidetud protokolli lisas A(b) toodud soodustuste alla käivate kaupade kogused arvatakse täies ulatuses maha käesolevale otsusele lisatud lisaprotokolli lisa A(b) neljandas veerus toodud kogustest, välja arvatud kogused, mille kohta impordilitsentsid olid väljastatud enne 1. juulit 2004. aastal.
Artikkel 4
1. Komisjoni abistab nõukogu 19. juuni 2001. aasta määruse (EÜ) nr 1260/2001 suhkrusektori turgude ühise korralduse kohta (6) artikli 42 alusel asutatud suhkruturu korralduskomitee või vajaduse korral põllumajandussaaduste turu ühtset korraldamist käsitlevate muude määruste vastavate sätete kohaselt moodustatud komitee.
2. Kui viidatakse käesolevale lõikele, kohaldatakse nõukogu otsuse 1999/468/EÜ artikleid 4 ja 7.
Tähtajaks nõukogu otsuse 1999/467/EÜ artikli 4 lõike 3 tähenduses kehtestatakse üks kuu.
3. Komitee võtab vastu oma töökorra.
Artikkel 5
Nõukogu eesistujat volitatakse määrama isikut, kellel on õigus Euroopa Ühenduse nimel lisaprotokollile alla kirjutada.
Artikkel 6
Nõukogu eesistuja väljastab Euroopa Ühenduse ja selle liikmesriikide nimel lisaprotokolli artiklis 9 sätestatud teavet. Komisjoni president väljastab sellist teavet Euroopa Aatomienergiaühenduse nimel.
Luxembourg, 25. aprill 2005

Labels: 18
3
15
5